CELEX: 62013CA0043
Language: bg
Date: 2014-04-03 00:00:00
Title: Съединени дела С-43/13 и C-44/13: Решение на Съда (четвърти състав) от 3 април 2014 г. (преюдициално запитване от Bundesfinanzhof — Германия) — Hauptzollamt Köln/Kronos Titan GmbH (C-43/13), Hauptzollamt Krefeld/Rhein-Ruhr Beschichtungs-Service (C-44/13) (Директива 2003/96/ЕО — Данъчно облагане на енергийни продукти — Продукти, които не са посочени в Директива 2003/96/ЕО — Понятието „еквивалентно гориво за отопление или моторно гориво)

26.5.2014   
            
            
               BG
            
            
               Официален вестник на Европейския съюз
            
            
               C 159/9
            
         Решение на Съда (четвърти състав) от 3 април 2014 г. (преюдициално запитване от Bundesfinanzhof — Германия) — Hauptzollamt Köln/Kronos Titan GmbH (C-43/13), Hauptzollamt Krefeld/Rhein-Ruhr Beschichtungs-Service (C-44/13)
   (Съединени дела С-43/13 и C-44/13) (1)
   
   ((Директива 2003/96/ЕО - Данъчно облагане на енергийни продукти - Продукти, които не са посочени в Директива 2003/96/ЕО - Понятието „еквивалентно гориво за отопление или моторно гориво))
   2014/C 159/11
   Език на производството: немски
   
      Запитваща юрисдикция
   
   Bundesfinanzhof
   
      Страни в главното производство
   
   
      Жалбоподатели: Hauptzollamt Köln (C-43/13), Hauptzollamt Krefeld (C-44/13)
   
      Ответниици: Kronos Titan GmbH (C-43/13), Rhein-Ruhr Beschichtungs-Service GmbH (C-44/13)
   
      Предмет
   
   Преюдициални запитвания — Bundesfinanzhof — Тълкуване на член 2, параграф 3 от Директива 2003/96/EО на Съвета от 27 октомври 2003 година относно преструктурирането на правната рамка на Общността за данъчно облагане на енергийните продукти и електроенергията (ОВ L 283, стр. 51; Специално издание на български език, 2007 г., глава 9, том 2, стр. 98) — Облагане на енергийни продукти, различни от продуктите, за които в директивата е установен размер на данъка — Понятия за еквивалентно гориво за отопление или моторно гориво — Възможност по отношение на използван като гориво за отопление продукт да се прилага данъкът, предвиден за продукт с най-сходен химичен състав, когато за него се предвижда облагане с по-висока данъчна ставка от предвидената за горивата за отопление поради обстоятелството, че може да се използва като моторно гориво
   
      Диспозитив
   
   Условието, посочено в член 2, параграф 3 от Директива 2003/96/ЕО на Съвета от 27 октомври 2003 година относно преструктурирането на правната рамка на Общността за данъчно облагане на енергийните продукти и електроенергията, че енергийните продукти, различни от онези, за които в посочената директива е определено равнище на облагане с данъци, се облагат, в зависимост от използването им, със ставката, определена за еквивалентното гориво за отопление или моторно гориво, трябва да се тълкува в смисъл, че е необходимо, първо, да се определи дали разглежданият продукт е бил използван като гориво за отопление или като моторно гориво, преди да се установи, второ, кое от моторните горива или горивата за отопление, според случая, посочени в съответната таблица в приложение I към тази директива, се замества в действителност от този продукт при използването му или, при липса на такъв, кое от посочените моторни горива или посочените горива за отопление е най-близко до него по качествата и предназначението си.
   
      (1)  ОВ C 123, 27.4.2013 г.